****

**Critéar**

**Scéim Sparánachta sna hEalaíon 2020**

***Spriocdháta: Dé Luain 27 Iúil 2020***

Cúlra

Cuirtear fáilte roimh ealaíontóirí iarratas a dhéanamh ar Sparánacht sna hEalaíon. Tá an Scéim Sparánacht a chomh-mhaoiniú ag Údarás na Gaeltachta agus An Chomhairle Ealaíon agus is cuid lárnach é den straitéis leanúnach le haghaidh forbairt na n-ealaíon sa Ghaeltacht.

Tá sé i gceist trín scéim seo deis a chur ar fáil don ealaíontóir am a chur ar leataobh le forbairt cleachtais ealaíona a bhaint amach. Cé go mbeidh deis ann obair nua a bheith cruthaithe, níl sé seo mar choinníoll scéime.

Tá sé tábhachtach go dtugann an t-iarratas léiriú soiléir agus cuimsitheach ar do chuid oibre ealaíona go dáta, ar na mianta ealaíona a bhaineann leis an méid atá beartaithe leis an sparánacht seo agus ar an leas a bheidh ann d’fhorbairt do chleachtas. Is painéil neamhspleách a dhéanann measúnú ar na hiarratais agus ní féidir glacadh go mbeidh siad ar an eolas faoi do chleachtas nó do shaothar ealaíne.

**Aidhm na Scéime**
Is é aidhm na scéime ná:

* Tacaíocht a chur ar fáil don ealaíontóir aonarach chun
	+ Feabhas a chur ar a c(h)leachtas ealaíon féin agus lena g(h)airm beatha a fhorbairt.
	+ Cur leis na scileanna ealaíon agus leis an taithí ealaíon atá aige/aici.

Trín scéim, tugtar deis d’aon ealaíontóir am a chur ar leataobh le deis a thabhairt do/di díriú ar shaothar áirithe ealaíon, go háirithe trín iad a shaoradh ós na gnáth dualgais bhíonn orthu. Tá deis chomh maith ag an ealaíontóir oibriú le healaíontóir eile a bheadh mar mheantóir aige/aici ar feadh tréimhse. Tá sé de chead ag an ealaíontóir iarratas a dhéanamh ar chostais maireachtála, traenála, agus ábhar. Thiocfaí go mbeadh seirbhís comhairleoireachta nó trealamh a thógfar ar chíos san áireamh chomh maith. Glacfar le haon chostais a bheadh lárnach nó riachtanach don bpróiseas cruthaitheach agus do chur chun cinn agus d’fhorbairt na hoibre, ach is ar am a chuir ar leataoibh atá an bhéim.

**Cé ar atá an Scéim seo dírithe?**

Tá an scéim dírithe orthu siúd atá ag saothrú mar ealaíontóirí gairmiúla. Ní gá go mbeadh ioncam leanúnach aige/aici ón gcleachtas ealaíon, ach is gá cuntas beatha (CV) a chur ar fáil a thugann léargas ar a s(h)aothar ealaíon go dáta.

Tá cead ag ealaíontóirí d’aon mheán ealaíon, atá ag maireachtáil sa Ghaeltacht, iarratas a dhéanamh (m.sh. scríbhneoirí, ceoltóirí, rinceoirí, fís-ealaíontóirí, aisteoirí & r.l.). Ní foinse ioncaim nó tacaíocht bhliantúil do thograí ealaíon atá sa scéim seo. Tabharfar tús áite d’iarrthóirí nua, ach d’fhéadfaí go gcuirfear iarratais suimiúla uathu siúd a fuair maoiniú cheana faoin scéim san áireamh chomh maith.

## Ciste

Tacaíonn an scéim seo le forbairt an ealaíontóra aonaraigh. Tá an chiste roinnte sna rannóga seo a leanas:

* Dámhachtain Ealaíontóra: Deis a thabhairt d’ealaíontóir gairmiúil am a chur i leataobh le díriú ar a c(h)uid obair ealaíon, go háirithe trí iad a shaoradh ós na gnáth dualgaisí a bhíonn orthu. **Uasmhéid tacaíochta €6,000**
* Ealaíontóir ag teacht chun cinn. Deis a thabhairt d’ealaíontóir ag tús a ngairm dul chun cinn gairmiúil a dhéanamh. **Uasmhéid tacaíochta €1,500**
* Deis tacaíochta a thabhairt d’ealaíontóir a bheadh ag freastal ar thearmann ealaíona (m.sh. Ionad Tyrone Guthrie, Cill Rialaig, Aras Éanna, Uilinn) **Uasmhéid tacaíochta €1,500**
* Oiliúint/Forbairt gairme: mar shampla freastal ar chúrsa gearr, meantóir a aimsiú.

 **Uasmhéid tacaíochta €1,000**

Caithfear an ciste a tharraingt taobh istigh de thréimhse 18 mí. Muna dtarraingeofar an t-airgead taobh istigh den tréimhse seo, cuirfear ar ceal é. I gcás go mbeidh iarratais ar chomh scór, tabharfar tús áite d’iarrthóirí nua seachas dóibh siúd ar d’éirigh leo cheana tríd an scéim seo.

## Critéir le haghaidh maoiniú

Is iad na príomh critéir atá i gceist anseo ná:

* **An Ghaeltacht**: Tá an scéim seo dírithe ar ealaíontóirí atá lonnaithe sa Ghaeltacht.
* **An Ghaeilge:** Léireoidh an t-ealaíontóir san iarratas conas mar atá sé/sí ag feidhmiú trí mheán na Gaeilge.
* **Gairmiúlacht**: Taispeánfar go bhfuil saothar nó poitéinseal d’ardchaighdeán cruthaithe/léirithe ag an ealaíontóir agus go bhfuil taithí / cáilíochtaí cuí aige/aici.
* Ní ghlacfar **ach** le hiarratas amháin ón iarrthóir ag aon bhabhta iarratais.

## Próiseas Meastacháin

Is scéim iomaíoch í seo le buiséad srianta agus is painéal neamhspleách idirdhisciplíneach a dhéanfaidh meastóireacht ar na hiarratais, ag baint úsáid as an gcóras scórála thíos. Is é Bord Ealaín na Gaeltachta a dheimhníonn an cinneadh chríochnúil.

**Córas scórála**

|  |  |
| --- | --- |
| Cúlra ealaíona an iarratasóra agus aon duine eile atá luaite chun an togra a chur i gcrích (más ábharthach), de réir na gcuntas beatha atá curtha ar fáil  | 25  |
| Caighdeán an iarratas i gcomhthéacs na scéime, uaillmhianacht & úrnuacht san áireamh, de réir mar atá leagtha amach ar an bhfoirm iarratais agus sa gcáipéisíocht thacúil  | 25  |
| An ábaltacht atá léirithe ag an ealaíontóir chun an méid atá molta a chur i gcrích de réir mar atá leagtha amach san iarratas agus san ábhar tacaíochta atá curtha ar fáil | 20  |
| Caighdeán an ábhair thacaíochta | 10  |
| Buntáistí an tsaothair seo/tacaíocht seo do fhorbairt na n-ealaíon sa Ghaeltacht | 10  |
| Buntáistí ó thaobh forbairt agus buanú na Gaeilge sa phobal | 10  |

## Próiseas Iarratais

Tá sé inmholta teagmháil a dhéanamh leis an Áisitheoir Ealaíon Réigiúnach cuí in oifigí Údarás na Gaeltachta agus an t-iarratas á líonadh, le treoir a fháil.

**Tá sé riachtanach an t-eolas seo leanas a chur leis an iarratas:**

1. CV an ealaíontóra agus d’aon ealaíontóir eile a bheidh páirteach (mar mheantóir mar shampla)
2. Samplaí dá c(h)uid oibre m.s. íomhánna d’ardchaighdeáin i bhfoirm digiteach (nó nasc ar líne) ó físealaíontóirí, taifid i bhfoirm digiteach (nó nasc ar líne) ó cheoltóirí, físeáin, samplaí scríbhneoireachta & rl. Ná glac go mbeidh taithí ag na meastóirí ar do shaothar.
3. Eolas ábhartha ar bith eile

**Cosaint Sonraí**

Chun d’iarratas a mheas, beidh an t-eolas a thugann tú dúinn ar an bhfoirm iarratais (leathanaigh 2-6) agus san ábhar tacaíochta á roinnt le baill an phainéil agus baill de bhord Ealaín na Gaeltachta.

Tuilleadh Eolais

**Connacht & Co. na Mí**: Muireann Ní Dhroighneáin 091 503100 m.nidhroighneáin@udaras.ie

**Tír Chonaill**: Danielle Ni Pháidín 074 9560100. d.nicphaidin@udaras.ie

**Cúige Mumhan**: Rachel Holstead 066 9150100 r.holstead@udaras.ie

****

**Scéim Sparánachta sna hEalaíon 2020**

***Spriocdháta Dé Luain 27 Iúil 2020***

### FOIRM IARRATAIS *{le líonadh de réir Critéir na Scéime}*

*Tá sé tábhachtach go dtugann an t-iarratas léiriú soiléir agus cuimsitheach ar do chuid oibre ealaíona go dáta, ar na mianta ealaíona a bhaineann leis an méid atá beartaithe leis an sparánacht seo agus ar an leas a bheidh ann d’fhorbairt do chleachtas. Is painéil neamhspleách a dhéanann measúnú ar na hiarratais agus ní féidir glacadh go mbeidh siad ar an eolas faoi do chleachtas nó do shaothar ealaíne.*

**Sonraí teagmhála** *(do úsáid Ealaín na Gaeltachta amháin)*

|  |  |
| --- | --- |
| Ainm an Iarrthóra:  |  |
| Seoladh:  |  |
| Uimhir Gutháin: |  |
| Seoladh Ríomhphost: |  |

1. Ainm an Iarrthóra:

Suíomh idirlín (más ann do):

**2.** Cén saghas ealaíon a chleachtann tú?

|  |  |  |  |
| --- | --- | --- | --- |
| Físealaín | [ ]  | Litríocht | [ ]  |
| Ceol/Amhránaíocht | [ ]  | Rince/Cóiréagrafaíocht | [ ]  |
| Drámaíocht/ Amharclannaíocht | [ ]  |  |
| Eile (sonraigh led’ thoil): |

**3. a)** Liostáil na príomh spriocanna ealaíona gur bhain tú amach le trí bliana anuas

(m.sh. foilseacháin, taispeántais, léiriúcháin, cúrsaí oiliúna, obair ghrúpa, eile)

|  |
| --- |
|  |

**3. b)** Luaigh sonraí aon dámhachtain a bronnadh ort cheana: san áireamh anseo luaigh an t-eagrais a bhronn é, teideal na dámhachtana, bliain, méid agus aon sonraí ábhartha eile.

|  |
| --- |
|  |

**4.** Mínigh cad a dhéanfá leis an dámhachtain sparánachta seo. Cén leas a bheadh ann d’fhorbairt do chleachtas ealaíona?

*Seo an cuid* ***is tábhachtaí*** *den bhfoirm. Tabhair freagra cuimsitheach.*

|  |
| --- |
|  |

**5**. Más ábhartha, luaigh aon phleananna atá beartaithe mar thoradh ar an Sparánacht ar nós léiriú, taispeántas, comhdháil, taifead, foilseacháin nó eile*. (Níl sé riachtanach go mbeadh plean faoi leith do thoradh ag an dtráth seo)*

|  |
| --- |
|  |

**6**. Déan cur síos ar conas mar a fheidhmíonn tú trí mheán na Gaeilge mar ealaíontóir:

|  |
| --- |
|  |

**7.** An tacaíocht atá á lorg ag an iarrthóir faoin scéim seo:

|  |  |  |
| --- | --- | --- |
| **Cuir tic sa mbosca ábhartha:**  | **Uasmhéid tacaíochta** |  |
| Dámhachtain Ealaíontóra: Deis a thabhairt d’ealaíontóir gairmiúil am a chur i leataobh le díriú ar a c(h)uid obair ealaíon, go háirithe trín iad a shaoradh ós na gnáth dualgaisí a bhíonn orthu. | **€6,000** |  |
| Ealaíontóir ag teacht chun cinn. Deis a thabhairt d’ealaíontóir ag tús a ngairm dul chun cinn proifisiúnta a dhéanamh. | **€1,500** |  |
| Freastal ar thearmann nó spás oibre ealaíona (mr.sh. Ionad Tyrone Guthrie, Áras Éanna, Áras Inis Ghluaire nó rogha an ealaíontóra féin) | **€1,500** |  |
| Oiliúint/Forbairt Gairme: mar shampla freastal ar chúrsa gearr, meantóir a aimsiú.***n.b. ní mór sonraí faoin gcúrsa atá i gceist a chur ar fáil leis an iarratas seo nó, i gcás meantóireachta, eolas iomlán faoi a sholáthar, CV & dréacht litir comhaontú san áireamh.*** | **€1,000** |  |

**8. AN BUISÉAD**

|  |  |  |  |
| --- | --- | --- | --- |
| **Caiteachas***Ar nós am, ábhar, trealamh, cáipéisíocht, priontáil, taifead, taistil, táillí, cíos, cothú & r.l* | **€** | **Ioncam***Ar nós d’acmhainn féin, deontais eile, táille, díolacháin, urraíocht, nó eile* | **€** |
| **Costais Ealaíona** |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  | **Sparánacht Ealaíona** *– cé mhéid atá á lorg agat ó Ealaín na Gaeltachta faoin scéim seo?* |  |
| **Caiteachas Iomlán** |  | **Teacht isteach iomlán** |  |

*Nóta: Ba cheart gurb ionann an Chaiteachas iomlán agus an Teacht isteach iomlán.*

**9. Doiciméid Tacaíochta**

**Tá sé riachtanach an t-eolas seo a leanas a chur leis an iarratas. Ní bheidh an phainéil in ann meastóireacht cuí a dhéanamh ar do iarratas gan é.**

|  |  |
| --- | --- |
| **Doiciméid Tacaíochta**  | **Iniata** **(cuir tic)**  |
| Cuntas Beatha (CV) an Ealaíontóra  |  |
| Samplaí dod’ shaothar ealaíona (féach ar an nóta thíos) |  |
| Eolas ábhartha ar bith eile (sonraigh le do thoil)  |  |

Mar aon leis an méid thuasluaite, seol leis seo cóipeanna d’aon ábhar breise a chuideoidh le do chúlra agus d’aidhmeanna ealaíne a shoiléiriú**.** Má tá duine eile bainteach led’ iarratas, bí cinnte agus eolas (CV) a sheoladh fúthu.

***Samplaí dod’ shaothar ealaíona***

Ba mhaith linn go mbeadh an painéal in ann na samplaí is fearr dod’ chleachtais ealaíne a fheiceáil/a chloisteáil/a léamh. Chuige seo, is gá go gcuirfeá samplaí dod’ shaothar is déanaí, go bhfuil tú féin sásta leis an gcaighdeán atá orthu agus a thugann léiriú ar do chleachtas.

Ionas gur féidir leis an bpainéil na samplaí ab fhearr dod’ chleachtais ealaíne a fheiceáil, is gá go n-úsáidtí na formáid seo a leanas, ar an gcaighdeán is airde gur féidir:

Físealaín: .jpg – 300dpi ar a laghad (is féidir nasc Google Drive nó Dropbox a sheoladh

chugainn). Ní ghlacaimid le cruachóipeanna nó le bunábhar físealaíne.

Físeáin: Nasc YouTube, Vimeo nó .mp4 (is féidir nasc Google Drive nó Dropbox a sheoladh chugainn)

Ceol: .mp3 nó .wav (is féidir nasc Google Drive nó Dropbox a sheoladh chugainn) nó nasc go SoundCloud nó BandCamp. Ní ghlacaimid le cruachóipeanna de dlúthdhioscanna nó nótaí ceoil.

Ábhar liteartha: Samplaí de do chuid scríbhneoireachta mar .doc/.pdf.

Ní ghlacaimid le cruachóipeanna leabhair & rl.

*Molaimid imeacht i dteagmháil leis an Áisitheoir Ealaíon i do cheantar má tá ceist ar bith faoi seo.*

**10. Dearbhú**

Tá Critéir na Scéime Sparánachta léite agam agus táim sásta glacadh le cinneadh Bord Ealaín na Gaeltachta i leith m’iarratas. Tá an t-eolas atá curtha ar fáil agam i gceart chomh fada le m’eolas.

|  |  |
| --- | --- |
| **Ainm:** |  |
| **Dáta:**  |  |

**Más maith leat a bheith ar liosta ríomhphoist Ealaín na Gaeltachta don nuachtlitir míosúil, agus eolas ábhartha eile a scaipfear ó am go chéile, cuir tic sa bhosca** [ ]

**Seol an fhoirm ar ríomhphost chuig d’Áisitheoir Ealaíon áitiúil. Muna fhaigheann tú admháil ó Ealaín na Gaeltachta go bhfuil d’iarratas faighte laistigh do thrí lá oibre, téigh i dteagmháil linn led thoil chun cinntiú go bhfuil sé faighte.**

**Connacht & Co na Mí**: Muireann Ní Dhroighneáin, Ealaín na Gaeltachta, Údarás na Gaeltachta, Na Forbacha, Co. na Gaillimhe 091 503100 m.nidhroighneáin@udaras.ie

**Tír Chonaill**: Danielle Ni Pháidín, Ealaín na Gaeltachta, Údarás na Gaeltachta, Páirc Ghnó Ghaoth Dobhair, Na Doirí Beaga, Co. Dhún na nGall 074 9560100. d.nicphaidin@udaras.ie

**Cúige Mumhan**: Rachel Holstead, Ealaín na Gaeltachta, Údarás Na Gaeltachta, Páirc Ghnó an Daingin, Baile an Mhuilinn, Daingean Uí Chúis, Co. Chiarraí 066 9150100 r.holstead@udaras.ie

**Tuilleadh eolais:** Suíomh Idirlíon: [www.ealain.ie](http://www.ealain.ie)

Ríomhphost: ealain@udaras.ie

|  |  |
| --- | --- |
| Don Oifig Amháin | Nótaí |
| Faighte: |  |
| Síniú: |  |
| Dáta: |  |